**Mario Scalzo Jr.** (s. 11. marraskuuta 1984 Saint-Hubert, Québec, Kanada) on kanadalais-italialainen jääkiekkopuolustaja, joka pelaa Saksan toiseksi korkeimmalla sarjatasolla DEL2-liigajoukkue Eispiraten Crimmitschaussa. Scalzo on hyökkäävä puolustaja, jonka vahvuuksiin kuuluu luistelu, pelikäsitys ja syöttäminen. Hänen heikkouksiin kuuluu oman pään pelaaminen ja suhteellisen pieni koko.

Seuraura
--------

### Junioriura

Scalzo pelasi juniorijääkiekkoa kaudella 2001–2002 QMJHL-joukkue Victoriaville Tigresissä yhden ottelun sekä runkosarjassa, pudotuspeleissä että Memorial Cup -turnauksessa. Kaudella 2002–2003 hän teki 72 runkosarjaottelussa tehopisteet 10+34=44, joilla hän oli Tigresin tehokkain puolustaja. Scalzo palkittiin QMJHL:n parhaana puolustavana tulokkaana Raymond Lagacé Trophylla ja valittiin tulokkaiden tähdistökentälliseen.

Kaudella 2003–2004 Scalzo voitti koko QMJHL:n puolustajien pistepörssin tehopisteillä 16+52=68. Hänet valittiin kauden päätteeksi liigan toiseen tähdistökentälliseen. Viimeisellä QMJHL-kaudellaan 2004–2005 Scalzo siirtyi Tigresistä Rimouski Océaniciin. Hän teki runkosarjassa tehopisteet 24+50=74, joilla Scalzo voitti jälleen puolustajien pistepörssin. Hänet palkittiin QMJHL:n parhaana puolustajana Emile Bouchard Trophylla ja valittiin liigan ensimmäiseen tähdistökentälliseen. Scalzo voitti myös pudotuspelien puolustajien pistepörssin tehoilla 7+14=21, jotka riittivät myös pistepörssin kolmanteen sijaan. Hänen edellään olivat vain joukkuetoveri Sidney Crosby ja Chicoutimi Saguenéensin Stanislav Lašček. Scalzo voitti kauden päätteeksi QMJHL:n mestaruuden. Hänet valittiin myös Memorial Cupin tähdistökentälliseen.

### Ammattilaisura

Scalzoa ei varattu koskaan NHL:ään. Hän siirtyi kaudeksi 2005–2006 Dallas Starsin organisaatioon, jossa pelasi kolme kautta kuitenkin vain sen farmijoukkue Iowa Starsissa, AHL:ssä. Kesken viimeisen AHL-kautensa 2007–2008 Scalzo siirtyi Tampa Bay Lightningin farmijoukkue Norfolk Admiralsiin, kun Lightning hankki hänet Dallas Starsista vaihdossa Bryce Lampmaniin.

Scalzo siirtyi kaudeksi 2008–2009 Eurooppaan, Itävallan Erste Bank Eishockey Ligassa pelaavaan EC Salzburgiin. Hän teki tehopisteet 10+30=40. Scalzo antoi Salzburgissa toiseksi eniten maalisyöttöjä John Hughesin kanssa. Scalzo oli kevään 2009 pudotuspeleissä tehopisteillä 4+8=12 joukkueen tehokkain puolustaja. Kaudeksi 2009–2010 Scalzo siirtyi Saksan DEL-liigassa pelaavaan Adler Mannheimiin. Hän oli pisteillä 11+17=28 joukkueen tehokkain puolustaja. Scalzo teki seuraavalla kaudella 2010–2011 tehopisteet 13+19=32.

Huhtikuussa 2011 Scalzo teki yksivuotisen sopimuksen sveitsiläisjoukkue EHC Bielin kanssa. Hän pelasi Biel/Biennessä kuitenkin vain viisi ottelua, kunnes siirtyi toiseen sveitsiläisjoukkueeseen SC Berniin lokakuun alussa. Bernissä Scalzo pelasi kuusi ottelua, kunnes hän siirtyi SM-liigassa pelaavaan Turun Palloseuraan lokakuun puolivälin jälkeen. Scalzo pelasi kauden 2011–2012 aikana myös joissakin otteluissa hyökkääjänä. Hän oli kauden jälkeen vapaana agenttina lokakuun 2012 lopulle saakka, jolloin Scalzo siirtyi try-outille itävaltalaiseen EC Graz 99ersiin.

Maajoukkueura
-------------

Scalzo edusti Kanadaa kevään 2011 MM-kilpailuissa. Hän oli joukkueen ainoa NHL:n ulkopuolella pelannut pelaaja.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2001–2002 | Victoriaville Tigres | QMJHL | 1 | 0 | 1 | 1 | 0 | 1 | 0 | 0 | 0 | 0 |
|  | Victoriaville Tigres | M-Cup | – | – | – | – | – | 1 | 0 | 0 | 0 | 0 |
| 2002–2003 | Victoriaville Tigres | QMJHL | 72 | 10 | 34 | 44 | 134 | 4 | 0 | 3 | 3 | 6 |
| 2003–2004 | Victoriaville Tigres | QMJHL | 68 | 16 | 52 | 68 | 113 | – | – | – | – | – | Kakkostähdistö |
| 2004–2005 | Victoriaville Tigres | QMJHL | 39 | 11 | 19 | 30 | 73 | – | – | – | – | – |
|  | Rimouski Océanic | QMJHL | 23 | 13 | 31 | 44 | 31 | 13 | 7 | 14 | 21 | 10 | Ykköstähdistö |
|  | Rimouski Océanic | M-Cup | – | – | – | – | – | 5 | 2 | 7 | 9 | 12 | Ykköstähdistö |
| 2005–2006 | Iowa Stars | AHL | 74 | 4 | 29 | 33 | 42 | 7 | 0 | 2 | 2 | 8 |
| 2006–2007 | Iowa Stars | AHL | 73 | 4 | 21 | 25 | 89 | 9 | 0 | 3 | 3 | 10 |
| 2007–2008 | Iowa Stars | AHL | 15 | 1 | 8 | 9 | 10 | – | – | – | – | – |
|  | Norfolk Admirals | AHL | 48 | 4 | 16 | 20 | 27 | – | – | – | – | – |
| 2008–2009 | EC Red Bull Salzburg | EBEL | 47 | 10 | 30 | 40 | 116 | 15 | 4 | 8 | 12 | 16 |
| 2009–2010 | Adler Mannheim | DEL | 45 | 11 | 17 | 28 | 39 | – | – | – | – | – |
| 2010–2011 | Adler Mannheim | DEL | 51 | 13 | 19 | 32 | 52 | 6 | 0 | 2 | 2 | 2 |  |  |  |  |  |  | MM | 3 | 0 | 2 | 2 | 0 |
| 2011–2012 | EHC Biel | NLA | 5 | 1 | 0 | 1 | 25 | – | – | – | – | – |
|  | SC Bern | NLA | 6 | 2 | 2 | 4 | 0 | – | – | – | – | – |
|  | TPS | SM-liiga | 38 | 4 | 10 | 14 | 50 | 2 | 0 | 0 | 0 | 2 |
| 2012–2013 | Graz 99ers | EBEL | 37 | 4 | 16 | 20 | 52 | 5 | 0 | 1 | 1 | 4 |
| 2013–2014 | Graz 99ers | EBEL | 32 | 1 | 10 | 11 | 16 | – | – | – | – | – |
| 2014–2015 | KLH Chomutov | Tšekki 2 | 18 | 2 | 0 | 2 | 8 | 3 | 0 | 0 | 0 | 4 |
| 2015–2016 | Ei pelannut |  |  |  |  |  |  |  |  |  |  |  |
| 2016–2017 | Dauphins d’Épinal | Ranska | 26 | 0 | 9 | 9 | 32 | 4 | 1 | 2 | 3 | 12 |
| 2017–2018 | Ei pelannut |  |  |  |  |  |  |  |  |  |  |  |
| 2018–2019 | Ei pelannut |  |  |  |  |  |  |  |  |  |  |  |
| 2019–2020 | EC Kassel Huskies | DEL2 | 28 | 3 | 15 | 18 | 24 | – | – | – | – | – |
| 1 kausi | yhteensä | SM-liiga | 38 | 4 | 10 | 14 | 50 | 2 | 0 | 0 | 0 | 2 |
| 2 kautta | yhteensä | DEL | 96 | 24 | 36 | 60 | 91 | 6 | 0 | 2 | 2 | 2 |
| 1 kausi | yhteensä | NLA | 11 | 3 | 2 | 5 | 25 | - | - | - | - | - |
| 3 kautta | yhteensä | EBEL | 116 | 15 | 56 | 71 | 184 | 20 | 4 | 9 | 13 | 20 |

Lähteet
-------

* Mario Scalzo The Internet Hockey Databasessa (englanniksi)
* Mario Scalzo Eurohockey-sivustolla (englanniksi)
* Mario Scalzo *Elite Prospects*. Everysport Media Group AB.  (englanniksi)
* Bienvenue sur le site Internet officiel de la LHJMQ[vanhentunut linkki] Scalzo QMJHL:n sivuilla

### Viitteet

1. 1 2 3  Kanadalaispakki vahvistaa TPS:n takalinjoja  19.10.2011. Jatkoaika.com. Viitattu 7.11.2011.
2. 1 2 3 4 5 6  EliteProspects
3. 1 2 3 4  HockeyDB
4. 1 2  QMJHL
5. ↑  Lightning Acquire D Mario Scalzo From Dallas  19.11.2007. OurSports Central. Viitattu 29.5.2011. (englanniksi)
6. ↑  Adler stellen die Weichen für die Zukunft – Umbruch wird vollzogen  6.4.2009. ADLER Mannheim.  Arkistoitu 21.12.2009. Viitattu 2.5.2011. (saksaksi)
7. ↑  EHCB verpflichtet Mario Scalzo  15.4.2011. EHC Biel Sport AG.  Arkistoitu 18.4.2011. Viitattu 2.5.2011. (saksaksi)
8. ↑  Scalzo für drei Spiele zum SC Bern  4.10.2011. SCB.  Arkistoitu 5.10.2011. Viitattu 7.11.2011. (saksaksi)
9. ↑  Huuki, Asko: Puolustaja pelasi sentterinä  7.12.2011. Jatkoaika.com. Viitattu 20.3.2012.
10. ↑  Mario Scalzo neu in Graz  30.12.2012. Erste Bank Eishockey Liga.  Arkistoitu 6.2.2013. Viitattu 31.12.2012. (saksaksi)
11. ↑  Seppä, Petri: Entinen TPS-pakki Itävaltaan  30.12.2012. Ilta-Sanomat.  Arkistoitu 1.11.2012. Viitattu 31.12.2012.

Kanadan joukkue – Jääkiekon MM-kilpailut 2011
2 Schenn |
3 Phaneuf |
7 Scalzo |
8 Burns |
9 Kane |
14 Eberle |
15 Zajac |
16 Ladd |
17 Gragnani |
18 Neal |
19 Spezza |
20 Tavares |
22 Clutterbuck |
25 Stewart |
27 Pietrangelo |
28 Colaiacovo |
33 Methot |
34 Reimer |
40 Dubnyk |
45 Bernier |
50 Vermette |
53 Skinner |
61 Nash |
92 Duchene |
Valmentaja Hitchcock